หลังจาก sfree ขึ้นราคาอย่างน่าตกใจ เราก้อเลยขอเป็นเพื่อนกันอยู่ห่างๆ จะทานก้อเฉพาะเวลามีโปรโมชั่นใหม่น่าสนใจ หรือเวลาอยากทานขนมแนวเบาๆสดชื่นหลังจากทานมื้อหนักๆมาแล้วค่ะ

สำหรับโปรโมชั่นมะม่วงของปีนี้ ก้อมีเมนูใหม่หน้าตาน่าทานมาหลอกล่อให้เราต้องลองชิมอีกเช่นเคยนะคะ โดยจะมีทั้งหมด 4 เมนู ที่เราเลือกทานครั้งนี้มี 2 อย่าง คือ
- Mango trio a la mode
เค้กมูสวนิลลาเนื้อนุ่มทรงสี่เหลี่ยมผืนผ้า ตกแต่งด้านบนมาอย่างสดใสด้วยซอส 3 สี แดงจากสตรอเบอรี่ เขียวกีวี่ เหลืองมะม่วง ด้านในมีชั้นมูสมะม่วงและสปองเค้กเนื้อนิ่มอยู่ตรงกลาง เสิร์ฟคู่กรานิต้ามะม่วงและซอฟท์ครีมโยเกิร์ต และมีเนื้อมะม่วงสุกวางอยู่ด้านข้าง

- Mango freshy
น้ำมะม่วงปั่นเนื้อเนียนนุ่มท้อปด้วยไอศครีมมะม่วง ด้านบนตกแต่งด้วยชิราทามะและเนื้อมะม่วงสุกหั่นชิ้นเล็ก  และมีวุ้นสี่เหลี่ยมรสนมอยู่ด้านล่าง

โดยรวมทั้งสองเมนูอร่อยดีเลยนะคะ เป็นของหวานแนวสดชื่นที่เหมาะกับอากาศร้อนๆตอนนี้มาก แถมทานแล้วดีต่อสุขภาพ ไม่ต้องกังวลเรื่องนน.ด้วยค่ะ ????



